***Zápis zo zasadnutia Komisie životného prostredia, výstavby a územného plánovania,  konaného dňa 21.03.2019 o 17:00 hod. v zasadacej miestnosti obecného úradu***

*Prítomní členovia komisie*: Ing. Ľuboš Bokor , Ing. Peter Slivenský , Ing. Peter Kiripolský, Ing. Marián Vajdečka

*Ospravedlnený člen komisie*: Rudolf Grác

*Prítomní za obecný úrad*:  Ing. Gabriela Nádaská

*Prizvaný*: Ing. arch. Peter Odnoga , Peter Bobek- stavebný dozor obce

**Program rokovania:**

1. Obhliadka stavby: Revitalizácia Sídliska v obci Jaslovské Bohunice, následné odobrenie a návrh zmien oproti PD
2. Návrh bodov do pripravovanej zmeny 7/2019 Územného plánu obce Jaslovské Bohunice (ďalej len ÚPO)
3. Návrh zmeny regulatívov v Urbanistickej štúdii: Panské diely II, Krátke pole a Kopanice
4. Návrh ako zachovávať uličnú čiaru pri nových RD v starých uliciach /pozemky po zbúraných domoch/
5. Žiadosť Ing. Ivana Šarvaica s manž. , byt.: Čajkovského 47, Trnava o výstavbu RD na záhrade p.č. 145//2, k.ú.: Bohunice
6. Žiadosť Andreja Kobetiča, Školská 728/17, Jasl. Bohunice o NFP na oplotenie – výnimka z predpisu
7. Žiadosť Romana. Martinkoviča, Orechová 299/9, Jasl. Bohunice o NFP na nové oplotenie, ktoré bude na mieste zbúraného - starého oplotenia
8. Informácia pre komisiu - realizácia výstavby štyroch dvojdomov - na štyroch stavebných pozemkoch na Orechovej ulici
9. Oboznámenie sa so žiadosťou o vyjadrenie k návrhu DUR stavby ,,FTTH\_TT-VKOS\_ 01\_Jaslovské Bohunice. Žiadateľ: Profi – NETWORK,s.r.o., Bratislavská 117/48, Trenčín /investor: Slovak Telekom/ - optický internet
10. Informácia o prechode pre chodcov v Jaslovciach /pred kvetinárstvom/
11. Prezentácia Ing. Mariána Vajdečku SMART CITY a Jaslovské Bohunice
12. Rôzne

**Hlasovanie: za: 4 (Bokor, Slivenský, Kiripolský, Vajdečka)**

**proti: 0**

**zdržal sa: 0**

**Komisia odsúhlasila vyššie uvedený program rokovania.**

1. **Obhliadka stavby: Revitalizácia Sídliska v obci Jaslovské Bohunice, následné odobrenie a návrh ďalších zmien oproti PD**

Komisia bola spolu so stavebným dozorom Petrom Bobekom na obhliadke stavby, prezrela si zrealizované časti, postup prác, dala si objasniť niektoré skutočnosti na stavbe - stavebný dozor odpovedal na všetky dané dotazy.

Po obhliadke komisia hlasovala o návrhu:

- *zrušiť naprojektovaný chodník medzi BD 461, 462, 463 a BD 338.*

**Komisia súhlasí a odporúča predmetný chodník zrušiť.**

**Hlasovanie: za: 3 (Bokor, Kiripolský, Vajdečka)**

**proti: 1 (Slivenský)**

**zdržal sa: 0**

-  *zrealizovať žiadaný chodník pri BD 338 zo zadnej strany /nebol v projekte/*

**Komisia súhlasí a odporúča predmetný chodník zrealizovať**

**Hlasovanie: za: 4 (Bokor, Slivenský, Kiripolský, Vajdečka )**

**proti: 0**

**zdržal sa: 0**

-  *zrušiť vonkajšie fitnes pri ZS – prvky osadiť na vhodnejšie miesta v obci*

**Komisia súhlasí a odporúča predmetné fitnes zrušiť a prvky osadiť na vhodnejšie miesto v obci, kde budú viac využívané**

**Hlasovanie: za: 4 (Bokor, Slivenský, Kiripolský, Vajdečka )**

**proti: 0**

**zdržal sa: 0**

-  *pôvodný návrh parkoviska pri hlavnej ceste na Trnavu – upraviť. Medzi parkoviskom a chodníkom zrušiť zelený pás. Hranicu parkovacích miest posunúť po (nie za) stĺpy verejného osvetlenia. Rozšíriť chodník tak, ak to bude možné, aby bol spojený s cyklochodníkom (vytvorený pás).*

**Komisia súhlasí a odporúča takéto riešenie:**

**Hlasovanie: za: 4 (Bokor, Slivenský, Kiripolský, Vajdečka )**

**proti: 0**

**zdržal sa: 0**

*Stavebný dozor Peter Bobek ešte poinformoval komisiu o stavbe: IBV Panské diely – Dubová ul, Orechová ul. a Prekrytie kanála na ul. Záhumenická. Po vyčerpaní otázok stavebný dozor z komisie odišiel.*

1. **Návrh bodov do pripravovanej Zmeny 7/2019 územného plánu obce Jaslovské Bohunice**

Komisia prerokovala možné zmeny v ÚPO a taktiež napojenia cyklotrasy na jestvujúce a novonavrhnuté - s prítomným spracovateľom ÚPO a zmien - Ing. arch. Petrom Odnogom a bolo navrhnuté:

* cyklotrasa - smer Malženice – napojenie sa na predpokladanú cyklotrasu

- naplánovať/zakresliť cyklotrasy aj na ostávajúce smery (Špačince – AE, Malženice - Paderovce)

* MK za cintorínom – realizovať zmenu tak aby miestna komunikácia z lokality Kopanice neprechádzala cez parkovisko na cintoríne, ale pokračovala poza cintorín a až za cintorínom bola napojená na cestu III. Triedy na Malženice
* aktualizovanie ÚP v grafickej časti – doplnenie už schválených zmien
* zapracovanie zmeny do záväznej časti ÚP: – v nových lokalitách nepredpisovať len podkrovné bývanie, no zachovať určité výšky zvlášť pre podkrovné RD a zvlášť pre RD s rovnou strechou,

Spracovateľ ÚPO Ing. arch. Peter Odnoga spracuje do najbližšieho zastupiteľstva tieto zmeny a predloží ich OZ na schválenie

**Komisia súhlasí a odporúča tieto návrhy:**

**Hlasovanie: za: 4 (Bokor, Slivenský, Kiripolský, Vajdečka)**

**proti: 0**

**zdržal sa: 0**

*\* o 19.45 hod. sa ospravedlnil a odišiel Ing. Peter Slivenský*

1. **Návrh zmeny regulatívov v  Urbanistickej štúdii: Panské diely II, Krátke pole a Kopanice**

Po prerokovaní regulatívov pre jednotlivé jestvujúce urbanistické štúdie bol návrh na nasledovné zmeny:

-  stavebníkom nepredpisovať tvar a sklon strechy

-  zadefinovať výšku hrebeňa pre podkrovné RD a zvlášť pre RD s rovnou strechou

-  min. vzdialenosť medzi RD – min.: 4,00 m /2,00m +2,00m, pričom na protiľahlých stenách dvoch susedných domov nesmú byť okná z obytných miestností/.

**Komisia súhlasí a odporúča tieto návrhy:**

**Hlasovanie: za: 3 (Bokor, Kiripolský, Vajdečka )**

**proti: 0**

**zdržal sa: 0**

1. **Návrh ako zachovávať uličnú-stavebnú čiaru pri nových RD v starých uliciach /st. pozemky po zbúraných rodinných domoch/**

Komisia prerokovala s prítomným Ing. arch. Petrom Odnogom ako sa vysporiadať s novými RD, ktoré budú postavené po zbúraní starých RD na jestvujúcich starých uliciach.

Vzhľadom na to, aby bola zachovaná uličná čiara, architekt pripraví návrh, aby sa začalo aspoň s prístreškom na uličnej čiare, pričom jednotlivé RD môžu byť aj zasunuté podľa daných okolností, no uličná čiara bude vždy zachovaná. Taktiež na týchto starých uliciach musí byť zachovaný vidiecky charakter /žiadne rovné, ani pultové strechy/. Ing. arch. Peter Odnoga pripraví návrh do najbližšieho OZ na schválenie.

**Komisia súhlasí a odporúča tieto návrhy:**

**Hlasovanie: za: 3 (Bokor, Kiripolský, Vajdečka)**

**proti: 0**

**zdržal sa: 0**

1. **Žiadosť Ing. Ivana Šarvaica s manž. , byt.: Čajkovského 47, Trnava  o výstavbu RD na záhrade p.č. 145//2, k.ú.: Bohunice**

Vzhľadom na to, že dňa 05.10.2015 na obecnom zastupiteľstve nebola schválená možnosť výstavby RD v záhradách jestvujúcich parciel - uzn. 179/VII . komisia opätovne nesúhlasí s takýmto návrhom.

**Komisia nesúhlasí s možnosťou výstavby rodinných domov v záhradách jestvujúcich parciel.**

**Hlasovanie: za: 3 (Bokor, Kiripolský, Vajdečka)**

**proti: 0**

**zdržal sa: 0**

1. **Žiadosť p. Kobetiča, Školská 728/17, Jasl. Bohunice o NFP na oplotenie – výnimka z obecného  predpisu k získaniu príspevku na oplotenie**

**Komisia súhlasí s udelením NFP na oplotenie žiadateľovi , ktorý má pobyt: na ul. Školskej, pričom príspevok na oplotenie bude - na oplotenie taktiež na ul. Školskej, vzhľadom na to, že vchod do RD má z ulice Šidúnky.**

**Hlasovanie: za: 3 (Bokor, Kiripolský, Vajdečka)**

**proti: 0**

**zdržal sa: 0**

Uznesenie....

Obecné zastupiteľstvo schvaľuje NFP na oplotenie pozemku z ulice Školskej - pre žiadateľa : Andrej Kobetič, Školská , Jaslovské Bohunice .

1. **Žiadosť p. Martinkoviča, Orechová 299/9 , Jasl. Bohunice o NFP na nové oplotenie, ktoré bude na mieste zbúraného - starého oplotenia**

**Komisia súhlasí s udelením NFP na oplotenie žiadateľovi.**

**za: 3 (Bokor, Kiripolský, Vajdečka)**

**proti: 0**

**zdržal sa: 0**

Uznesenie....

Obecné zastupiteľstvo schvaľuje NFP na nové oplotenie pozemku z ulice Novej - pre žiadateľa : Romana Martinkoviča, Šidúnky , Jaslovské Bohunice .

1. **Informácia pre komisiu - realizácia výstavby štyroch dvojdomov - na štyroch stavebných pozemkoch na Orechovej ulici.**

Žiadateľ má zámer postaviť na 4 stavebných parcelách 4 prízemné dvojdomy, na rodinné bývanie, rešpektujúc ÚPO. Rozdelenie/rozdvojenie prípojky si pre dvojdom porieši na svojom pozemku.

**Komisia súhlasí s výstavbou dvojdomov na rodinné bývanie.**

**za: 3 (Bokor, Kiripolský, Vajdečka)**

**proti: 0**

**zdržal sa: 0**

1. **Oboznámenie sa so žiadosťou o vyjadrenie k návrhu DUR stavby ,,FTTH\_TT-VKOS\_ 01\_Jaslovské Bohunice. Žiadateľ: Profi – NETWORK,s.r.o., Bratislavská 117/48, Trenčín /investor: Slovak Telekom/**

**Komisia bola oboznámená s predmetnou žiadosťou a doporučuje túto žiadosť prerokovať na najbližšom obecnom zastupiteľstve. Nakoľko problematika optickej siete a jej projektovanie a realizácia by mali mať ucelený charakter. A je potrebné zvážiť či ísť cestou uzavretej siete (jeden prevádzkovateľ) alebo otvorenej siete (viacerí prevádzkovatelia)**

**za: 3 (Bokor, Kiripolský, Vajdečka)**

**proti: 0**

**zdržal sa: 0**

1. **Informácia o prechode pre chodcov na ul. Hlavná Jaslovce , v časti - pred kvetinárstvom**

Komisia bola oboznámená za akých podmienok nám Dopravný inšpektorát povolí prechod pre chodcov v predmetnej časti – viď príloha č. 1.

Zvyšné dva prechody nám projektant Ing. Stanislav Chmelo ešte spracováva.

.

**Komisia súhlasí so zrealizovaním takto navrhnutého prechodu pre chodcov v predmetnej časti.**

**za: 3 (Bokor, Kiripolský, Vajdečka)**

**proti: 0**

**zdržal sa: 0**

1. **Prezentácia Ing. Mariána Vajdečku SMART CITY a Jaslovské Bohunice**

Pán Ing. Vajdečka predstavil projekt „SMART CITY“ komisii. Z prezentácie je vidieť že nie len mestá ale aj obce môžu ísť smerom digitalizácie a sprístupnenie informácii cez rôzne aplikácie.

**Komisia berie na predložený materiál na vedomie a navrhuje aby sa pri príprave projektov prihliadalo aj na ich SMART aplikáciu/prezentáciu/využitie.**

**za: 3 (Bokor, Kiripolský, Vajdečka)**

**proti: 0**

**zdržal sa: 0**

1. **Rôzne**

* Člen komisie Ing.Marián Vajdečka upozornil na neestetické oplotenia, na ktorých sú umiestnené rôzne reklamy. Nie je to vhodné ani  na garážach obce na Sídlisku.

Bolo by dobré, aby obec nepovoľovala umiestňovať reklamy na obecné objekty ako aj **zakázať umiestňovať reklamy na oplotenia, na ktoré boli z obce pridelené NFP.**

**Komisia súhlasí s takýmto návrhom.**

**za: 3 (Bokor, Kiripolský, Vajdečka)**

**proti: 0**

**zdržal sa: 0**

Uznesenie....

Obecné zastupiteľstvo schvaľuje vložiť opatrenie do Čl. 3 Obecného predpisu k získaniu príspevku na oplotenie nasledovne: Na oplotenie, na ktoré bol získaný NFP – sa vzťahuje zákaz umiesťňovania akýchkoľvek reklám.

* Komisia bola oboznámená, že nafukovacie haly na tenis budú musieť byť vykurované plynom, horúcovodná prípojka zrejme nebude možná.

**Komisia berie na vedomie.**

**za: 3 (Bokor, Kiripolský, Vajdečka)**

**proti: 0**

**zdržal sa: 0**

Uznesenie....

Obecné zastupiteľstvo berie na vedomie informácie zo zasadnutia Komisie životného prostredia, výstavby a územného plánovania.

Zapísala. Nádaská, 21.3.2019

.......................................

Ing. Ľuboš Bokor

predseda Komisie životného prostredia, výstavby a územného plánovania